b'\n_START_ARTICLE_\nPatrick Vieira\n_START_PARAGRAPH_\nPatrick Vieira (f\xc3\xb8dt 23. juni 1976 i Dakar, Senegal) er en tidligere senegalesisk-fransk fodboldspiller, der sidst spillede for Manchester City i den engelske Premier League._NEWLINE_Han startede sin professionelle karriere i Cannes FC (1993-1995). Han kom til AC Milan (1995-1996) men spillede kun to ligakampe, inden han blev k\xc3\xb8bt af Arsenal F.C. for 4 millioner pund._NEWLINE_Faktisk var k\xc3\xb8bet af Vieira et krav fra Ars\xc3\xa8ne Wengers side for at overtage tr\xc3\xa6nerjobbet i Arsenal._NEWLINE_Han har vundet tre Premier League-titler (1998, 2002, 2004) og fire FA Cup-titler (1998, 2002, 2003, 2005) med Arsenal, og blev betragtet som \xc3\xa9n af de bedste defensive midtbanespillere i Premier League. 2005-2006 spillede han for Juventus, men skiftede i 2006 til Inter._NEWLINE_Vieira spillede mellem 1997 og 2009 107 kampe for Frankrigs landshold, hvori han scorede seks m\xc3\xa5l. Han har vundet b\xc3\xa5de VM i 1998, EM i 2000, Confederations Cup 2001 og var med p\xc3\xa5 s\xc3\xb8lvholdet ved VM i 2006.'